Predlog SKLEP SVETA o podaljšanju veljavnosti Sklepa 2012/96/EU /* COM/2014/073 final - 2014/0037 (NLE) */





OBRAZLOŽITVENI MEMORANDUM S Sklepom Sveta 2012/470/EU z dne 7. avgusta 2012 je bila podaljšana veljavnost Sklepa Sveta 2012/96/EU do 20. avgusta 2013 in določeno začasno prenehanje uporabe ustreznih ukrepov iz Sklepa 2002/148/ES, ki omejujejo sodelovanje z Zimbabvejem. Svet je 9. avgusta 2013 s Sklepom 2013/428/EU sklenil podaljšati veljavnost Sklepa 2012/96/EU do 20. februarja 2014, pri čemer se ohranja začasno prenehanje uporabe ustreznih ukrepov. Ker EU želi še naprej spodbujati celovito izvajanje ključnih določb nove ustave ter preostalih priporočil mednarodnih in domačih opazovalcev v zvezi z volilnimi reformami po zadnjih volitvah, se Svetu predlaga podaljšanje veljavnosti Sklepa Sveta 2012/96/EU do 1. novembra 2014, in sicer s sprejetjem priloženega predloga. 2014/0037 (NLE) Predlog SKLEP SVETA o podaljšanju veljavnosti Sklepa 2012/96/EU SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 217 Pogodbe, ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000[1] (v nadaljnjem besedilu: Sporazum o partnerstvu AKP-EU), kot je bil spremenjen v Ouagadougouju, Burkina Faso dne 22. junija 2010[2], zlasti člena 96 Sporazuma, ob upoštevanju Notranjega sporazuma o ukrepih, ki jih je treba sprejeti, in postopkih, ki jih je treba uporabljati pri izvajanju Sporazuma o partnerstvu AKP-ES[3], zlasti člena 3 Notranjega sporazuma, ob upoštevanju predloga Komisije, ob upoštevanju naslednjega: (1) S Sklepom 2002/148/ES so bila zaključena posvetovanja z Republiko Zimbabve v skladu s členom 96(2)(c) Sporazuma o partnerstvu AKP-EU in sprejeti ustrezni ukrepi. Ti ukrepi so bili pozneje spremenjeni, njihovo obdobje uporabe pa se vsako leto ponovno pregleda. (2) Da Unija dokaže stalno zavezanost političnemu procesu v skladu s splošnim političnim dogovorom, se je Svet 7. avgusta 2012 odločil podaljšati veljavnost Sklepa 2012/96/EU in za 12 mesecev začasno prenehati z uporabo „ustreznih ukrepov“, ki omejujejo sodelovanje z Zimbabvejem v skladu s členom 96 Sporazuma o partnerstvu AKP-EU. Svet je 9. avgusta 2013 s Sklepom 2013/428/EU sklenil podaljšati veljavnost Sklepa 2012/96/EU do 20. februarja 2014, pri čemer se ohranja začasno prenehanje uporabe ustreznih ukrepov. (3) V skladu s privolitvijo Sveta, da se še naprej spodbuja celovito izvajanje ključnih določb nove ustave ter preostalih priporočil mednarodnih in domačih opazovalcev v zvezi z volilno reformo po zadnjih volitvah, bi bilo treba veljavnost Sklepa 2012/96/EU podaljšati, pri čemer se ohranja začasno prenehanje uporabe ustreznih ukrepov. (4) Evropska unija lahko kadar koli spremeni ta sklep – SPREJEL NASLEDNJI SKLEP: Člen 1 Veljavnost Sklepa 2012/96/EU in v njem določenih ustreznih ukrepov se podaljša. Veljati preneha 1. novembra 2014. Začasno prenehanje uporabe ustreznih ukrepov velja še naprej. Ustrezne ukrepe se stalno pregleduje in se jih ponovno uporabi, če bi se razmere v Zimbabveju zelo poslabšale. Člen 2 Ta sklep začne veljati na dan njegovega sprejetja. Sklep se objavi v Uradnem listu Evropske unije. V Bruslju, Za Svet Predsednik [1] UL L 317, 15.12.2000, str. 3. [2] UL L 287, 4.11.2010, str. 3. [3] UL L 317, 15.12.2000, str. 376, kakor je bil spremenjen z UL L 247, 9.9.2006, str. 48.